stanford-oval/wikipedia huggingface dataset:
Black Sabbath
Historia > Black Sabbath uudella vuosituhannella > Studiosessioita ja comeback-huhuja

Black Sabbath palasi studioon keväällä 2001, mutta sessiot jouduttiin keskeyttämään, sillä Osbournen tuli saada tulevan soololevynsä kappaleet valmiiksi. ”Emme jatkaneet pidemmälle, ja se on sääli, koska kappaleet olivat erittäin hyviä”, Iommi kommentoi. ”Nykyisin on erilaista äänittää. Aikaisemmin ei ollut matkapuhelimia soimassa joka viiden sekunnin välein. Kun aloitimme, meillä ei ollut mitään. Työskentelimme kaikki saman asian puolesta. Nyt kaikki ovat tehneet niin monia muita asioita.”
Alkuperäisen kokoonpanon studioalbumit vuosilta 1970–1978 julkaistiin uudelleen Yhdysvalloissa vuonna 2005 digitaalisesti remasteroituina kahdeksan CD:n pakettina. Lisäksi vuonna 2002 julkaistiin Past Lives -livekokoelma, jolla on livemateriaalia 1970-luvulta. Yhtye pysyi tauolla kesään 2004 saakka, jolloin se palasi tähdittämään Ozzfestiä vuosina 2004 ja 2005. Eräässä konsertissa Osbourne ei kyennyt esiintymään, ja häntä tuurasi jälleen Rob Halford. Maaliskuussa 2006 Black Sabbath otettiin sisään Rock and Roll Hall of Fameen. Palkintoseremoniassa yhtye ei itse esiintynyt, mutta Metallica soitti Black Sabbathin kappaleet ”Hole in the Sky” ja ”Iron Man” kunnianosoituksena yhtyeelle.
Alkukesästä 2009 uutisoitiin Osbournen haastaneen Tony Iommin oikeuteen yhtyeen nimen omimisesta väärin perustein. Osbourne ja Iommi kertoivat myöhemmin tulleensa yhteisymmärrykseen asiasta. Elokuussa 2011 Iommi kiisti Birmingham Mail -lehden väitteen yhtyeen paluusta alkuperäisessä kokoonpanossaan. 11. marraskuuta 2011 Black Sabbath ilmoitti uudesta kiertueesta ja levystä.
Kesäkuussa 2013 yhtye julkaisi pitkän tauon jälkeen albumin 13. Yhtye lähti myös maailmankiertueelle, joka poikkesi myös Suomessa. Britanniassa 13 nousi noin viikko julkaisunsa jälkeen albumilistan kärkeen. Edellisen kerran yhtye oli ollut listaykkösenä albumillaan Paranoid melkein 43 vuotta aiemmin. Tätä ennen mikään yhtye ei ollut sijoittunut Britannian albumilistan kärkipaikalle yhtä pitkän aikavälin jälkeen.
Historia > Black Sabbath uudella vuosituhannella > Heaven and Hell -kokoonpano

Ozzy Osbourne teki omaa sooloalbumiaan vuonna 2006. Rhino Records julkaisi samana vuonna Black Sabbath -kokoelmalevyn The Dio Years. Albumi sisälsi kappaleita vain Ronnie James Dion aikaisen Black Sabbathin tuotannosta ja kolme täysin uutta kappaletta. Single ”The Devil Cried” menestyi listoilla, joten Iommi ja Dio päättivät koota yhteen Heaven and Hell -albumin aikaisen Black Sabbathin kokoonpanon ja aloittaa maailmankiertueen kokoelma-albumin tiimoilta. Koska alkuperäinen kokoonpano oli vielä yhdessä, Iommi ja Dio päättivät yleistä hämmennystä välttääkseen kutsua kokoonpanoaan nimellä Heaven and Hell. Geezer Butler liittyi kokoonpanoon. Myös Bill Wardin oli määrä osallistua, mutta ”musiikillisten erimielisyyksien” myötä hän jättäytyi pois projektista. Wardin tilalle rumpuja tuli soittamaan Mob Rules- ja Dehumanizer-albumeilla vaikuttanut Vinny Appice. Näin Heaven and Hell -kokoonpanosta tulikin nimestään huolimatta itse asiassa Mob Rules -albumin (1981) tehnyt kokoonpano.
Heaven And Hell aloitti kiertueen Kanadasta maaliskuussa 2007, ja kesällä oli vuorossa Euroopan- (kaksi konserttia myös Suomessa) ja syksyllä Yhdysvaltain-kiertue. Myös Japanin-kiertue kuului suunnitelmiin. Kosketinsoittajana kiertueella oli Dio-yhtyeestä tuttu Scott Warren. Kiertueen yhteydessä julkaistiin myös rajoitettuna painoksena Live at Hammersmith Odeon -livealbumi, joka sisälsi materiaalia Black Sabbathin Hammersmith Odeonin konserteista vuodenvaihteesta 1981-1982. Myös vuoden 2007 Heaven and Hell -kiertueelta julkaistiin DVD/CD Live from Radio City Music Hall. Yhtye julkaisi CD-boksin, The Rules of Hell, joka sisälsi kaikki Dion aikaiset Black Sabbathin albumit remasteroituina. Yhtye julkaisi uutta studiomateriaalia sisältävän The Devil You Know -albumin huhtikuussa 2009.
Heaven and Hellin laulaja Ronnie James Dio kuoli vatsasyöpään vuonna 2010. Heaven and Hell järjesti 24. kesäkuuta 2010 konsertin Dion muistolle. Konsertissa lauloivat Glenn Hughes ja Jorn Lande, ja sen tuotto meni hyväntekeväisyyteen. Heaven and Hell lopetti toimintansa kyseisen konsertin jälkeen.
Historia > Black Sabbath uudella vuosituhannella > The End Tour (2016–2017)

Vuonna 2015 yhtyeen alkuperäisjäsenet Tony Iommi, Geezer Butler ja Ozzy Osbourne tiedottivat pitävänsä jäähyväiskiertueen, joka päättäisi yhtyeen taipaleen lopullisesti. Kiertue alkoi virallisesti 20. tammikuuta 2016 ja päättyi 4. helmikuuta 2017. Yhtye piti viimeisen konserttinsa kotikaupungissaan Britannian Birminghamissa.
Historia > Black Sabbath uudella vuosituhannella > The End - part 2 (2025)

Yhtye esiintyy vielä vihoviimeistä kertaa 5.7.2025 Villa Parkissa, josta lipputulot menevät Birminghamin lastensairaalalle, hoitokodeille ja parkinsonin taudin tutkimuksiin.
Black Sabbath Suomessa

Black Sabbathin ensimmäinen esiintyminen Suomessa tapahtui vuonna 1983 Born Again -albumin kiertueella Helsingin jäähallissa. Seuraava esiintymiset tapahtuivat Provinssirockissa vuonna 1994 ja Tampereen Pakkahuoneella 1995.
Yhtye esiintyi lähes alkuperäisessä kokoonpanossaan Provinssirockissa 14. kesäkuuta 1998. Vinny Appice tosin korvasi ennen kiertuetta lievän sydänkohtauksen saaneen Bill Wardin. Täysin alkuperäisessä kokoonpanossa yhtye esiintyi Helsingin jäähallissa 12. joulukuuta 1999. Viimeisin alkuperäiskokoonpanon esiintyminen Suomessa tapahtui 5. heinäkuuta 2005 Hartwall Areenalla.
Heaven and Hell -kokoonpano kävi Suomessa vuonna 2007 esiintyen Sauna Open Air -festivaalilla ja Helsingin jäähallissa. Heaven and Hell -kokoonpanon piti esiintyä kesäkuussa 2009 Juvalle suunnitellussa Puustock-tapahtumassa. Tapahtumaa ei kuitenkaan järjestetty, sillä iso osa hankituista yhtyeistä joutui perumaan esiintymisensä. Vuoden 2009 kesällä Heaven and Hell esiintyi Helsingin jäähallissa ja Oulussa Qstock-festivaaleilla. Heaven and Hellin oli määrä esiintyä myös Porin Sonisphere-festivaaleilla vuonna 2010, mutta esiintyminen peruttiin Ronnie James Dion sairastuttua vatsasyöpään.
Black Sabbathin piti esiintyä alkuperäiskokoonpanossaan Hartwall Areenalla 23. toukokuuta 2012. Tony Iommin sairastuttua imusolmukesyöpään Black Sabbathin tilalla esiintyy kuitenkin yhtye Ozzy & Friends, johon kuuluvat alustavan tiedon mukaan Ozzy Osbourne, Geezer Butler ja Zakk Wylde Myös Slash kuului kokoonpanoon, mutta Suomen keikalla hän ei soittanut.
Black Sabbath esiintyi Hartwall Areenalla 20. marraskuuta 2013. Mukana oli koko alkuperäiskokoonpano lukuun ottamatta Bill Wardia, joka jäi pois kokoonpanosta erimielisyyksien vuoksi.
Yhtye nähtiin viimeisellä The End -kiertueellaan Helsingin Kaisaniemen puistossa, Monsters Of Rock-tapahtumassa 7. heinäkuuta 2016. Yleisöä oli paikalla 20 000 ihmistä tapahtuman ollessa loppuunmyyty.
Perintö > Arvostus

Black Sabbath on yksi merkittävimmistä heavy metal -yhtyeistä, ja sitä pidetään usein myös kaikkien aikojen ensimmäisenä oikeana heavy metal -yhtyeenä. Rolling Stone -lehti on sanonut Paranoid-albumin muuttaneen musiikin ikuisesti. Sama lehti on myös kutsunut Black Sabbathia ”heavy metalin The Beatlesiksi”. Time kutsui Paranoidia ”heavy metalin synnyinpaikaksi”.
Black Sabbathin kunniaksi on tehty useita tribuuttialbumia. Tunnetuimpia ovat Nativity in Black ja Nativity in Black II, joilla useat metalliyhtyeet, kuten Megadeth, Slayer ja Pantera, esittävät omia versioitaan Black Sabbathin kappaleista. Suomalainen coveryhtye Sapattivuosi on julkaissut kolme albumia, jotka sisältävät suomen kielelle käännettyä Black Sabbathia. Virolainen Rondellus-yhtye on julkaissut Sabbatum-nimisen albumin, jolla yhtye esittää Black Sabbathin kappaleita keskiaikaisilla soittimilla ja latinan kielellä.
Music Television listasi Black Sabbathin kaikkien aikojen parhaaksi heavy metal -yhtyeeksi ja VH1 kaikkien aikojen toiseksi suurimmaksi hard rock -yhtyeeksi. VH1:n kaikkien aikojen parhaan heavy metal -kappaleen tittelin vei Black Sabbathin ”Iron Man”. IGN listasi Paranoidin kaikkien aikojen toiseksi parhaaksi heavy metal -albumiksi.
Perintö > Black Sabbathin merkitys heavy metalille

Black Sabbathia pidetään usein yhtenä kaikkien aikojen merkittävimmistä heavy metal -yhtyeenä. Heavy metalille ominaiset synkät piirteet saivat vaikutteita Black Sabbathin jäsenten nuoruusvuosien elinympäristöstä. Birminghamin Astonin alueella oli huomattavasti teollisuutta, köyhyyttä ja toisen maailmansodan jättämiä pommitusten jälkiä. Useat ihmiset työskentelivät samoissa huonopalkkaisissa tehdastöissä kymmeniä vuosia. ”Uramme käynnistyi hippiajan ulkopuolella, mutta meillä ei ollut rahaa tai toivoakaan rikastumisesta, ja koska kerroimme biiseissä tunteistamme, niissä ei laulettu ruusuista ja onnellisista lopuista”, Osbourne kertoo.
Black Sabbath erosi sanoituksiltaan merkittävästi muista aikakautensa yhtyeistä. Useat rockia soittavat yhtyeet lauloivat lähinnä rakkaudesta, kun taas Black Sabbathin sanoitukset saivat aluksi vaikutteita okkultismista ja satanismista. Myöhemmin ne käsittelivät esimerkiksi huumeita ja sotaa.
Alkuaikojen Black Sabbathin jäsenillä ei ollut varaa tehokkaisiin PA-laitteistoihin, mistä johtuen yhtye ei saanut soitinten ääntä kuuluviin keikoillaan. Yhtye väänsi laitteistonsa säädöt ääriasentoihin ja soitti rajummalla ja raaemmalla otteella saadakseen laitteista ulos mahdollisimman kovan äänen. Tämä johti heavy metalille ominaiseen kovaääniseen ja aggressiiviseen soittotyyliin.
Merkittävänä askeleena heavy metalin kehitykseen pidetään Tony Iommin kokemaa tehdasonnettomuutta, jonka seurauksena Iommi menetti otelautakätensä kahden sormen päät. Tämän tapaturman myötä Iommi joutui kehittämään soittamista helpottavia apukeinoja. Iommi käyttää useissa Black Sabbathin kappaleissa voimasointuja ja laskettuja kitaravirityksiä, jolloin soittaminen yksinkertaistui, eikä se tuntunut Iommista kivuliaalta. Laskemalla viritystä Iommi sai kitarastaan huomattavasti raskaampia ääniä kuin normaalivirityksellä. Enimmillään Iommi on pudottanut viritystä puolitoista sävelaskelta.
Ronnie James Dion jäsenyys Black Sabbathissä yleisti ”pirunsarvi”-käsimerkin käyttöä heavy metal -piireissä. Dio alkoi käyttää käsimerkkiä tervehtiessään yleisöä. Myöhemmin käsimerkistä tuli laajasti muusikoiden ja fanien käyttämä.
Heavy metalin lisäksi Black Sabbathin on sanottu vaikuttaneen huomattavasti esimerkiksi stoner rockin,  sludge metalin, ja doom metalin kehitykseen.
»Rikoimme kaikkia musiikin lainalaisuuksia. Kaikki vedettiin täysin eri tavalla kuin olisi pitänyt tehdä, sillä joka kerta kun joku sanoi, ettei noin voi tehdä, halusimme tehdä sitä entistä kiihkeämmin.» 
(Tony Iommi )
»Jos olisimme soittaneet hardrockia ja laulaneet, että 'Honey I'm Gonna Meet You Tomorrow' tai muuta sellaista, Sabbath olisi minun silmissäni ollut pelkkä tusinabändi muiden joukossa. Riffimme olivat kuitenkin epätavallisia, musiikissamme oli huuruisuutta ja kankeutta, ja ennen kaikkea meillä oli Ozzyn massiivinen soundi ja Geezerin sanoitukset, jotka siihen aikaan olivat todella poikkeavia ja kohauttavia. Siksi olen valmis sanomaan, että Sabbathin debyyttialbumi oli mestariteos ja se synnytti kokonaan uuden suuntauksen, jonka vaikutukset kuulee vielä tänäkin päivänä.» 
(Bill Ward )
Perintö > Vaikutteet

Black Sabbath on antanut vaikutteita useille artisteille, kuten Iron Maidenille, Metallicalle, Judas Priestille, Alice in Chainsille, ja Megadethille.
»Saan aina saman kysymyksen jokaisessa haastattelussa: ”Mitkä ovat mielestäsi viisi parasta heavyalbumia?” Teen kysymyksen itselleni helpoksi mainitsemalla aina ensimmäiset viisi Black Sabbathin albumia.» 
(Anthraxin kitaristi Scott Ian.)
»Jos joku heavy metalia soittava väittää, ettei hän ole saanut vaikutteita Black Sabbathiltä, hän valehtelee. Mielestäni kaikki heavy metal -musiikki on jollakin tapaa saanut vaikutteita siitä, mitä Black Sabbath teki.» 
(Lamb of Godin Chris Adler.)
»Black Sabbath on ja tulee aina olemaan heavy metalin synonyymi.» 
(Metallican Lars Ulrich.)
Kokoonpano

| --- | --- |
 Laulu Ozzy Osbourne (1969–1977, 1978–1979, 1997–)  Ronnie James Dio (1979–1982, 1991–1992)  Ian Gillan (1983–1984)  David Donato (1984)  Glenn Hughes (1985–1986)  Ray Gillen (1986–1987)  Tony Martin (1987–1991, 1993–1996)  Rob Halford (tuuraajana pari kertaa) Bassokitara Geezer Butler (1969–1984, 1991–1994, 1997–)  Dave ”The Beast” Spitz (1985–1986, 1987)  Bob Daisley (1986–1987)  Jo Burt (1987–1988)  Laurence Cottle (1988–1989)  Neil Murray (1989-–1991, 1994-–1996) :  Kitara Tony Iommi (1969–) Rummut Tommy Clufetos (2012-)  Bill Ward (1969–1980, 1983, 1984, 1994, 1997, 1998–2012)  Vinny Appice (1980–1982, 1991–1992, 1998)  Bev Bevan (1983–1984, 1987)  Eric Singer (1985–1987)  Terry Chimes (1987–1988)  Cozy Powell (1988–1991, 1994–1995)  Bobby Rondinelli (1993–1994, 1995–1996)  Mike Bordin (1997) Kosketinsoittimet Gerald ”Jezz” Woodroffe (1975–1977), ei täysivaltainen jäsen  Don Airey (1977–1978), ei täysivaltainen jäsen  Geoff Nicholls (1979–2004)  Adam Wakeman (2004–), ei täysivaltainen jäsen
Diskografia > Studioalbumit

Black Sabbath (1970)
Paranoid (1970)
Master of Reality (1971)
Vol. 4 (1972)
Sabbath Bloody Sabbath (1973)
Sabotage (1975)
Technical Ecstasy (1976)
Never Say Die! (1978)
Heaven and Hell (1980)
Mob Rules (1981)
Born Again (1983)
Seventh Star (1986)
The Eternal Idol (1987)
Headless Cross (1989)
Tyr (1990)
Dehumanizer (1992)
Cross Purposes (1994)
Forbidden (1995)
13 (2013)
The End (2016)
Luettelo Black Sabbathin kappaleista
Kirjallisuutta

Osbourne, Ozzy & Ayres, Chris: Minä, Ozzy.  ((I Am Ozzy, 2009.) Suomentanut Ilkka Salmenpohja)  Helsinki:  Like, 2010.  ISBN 978-952-01-0396-5
Aiheesta muualla

Wikimedia Commonsissa on kuvia tai muita tiedostoja aiheesta .
Black Sabbath Online  – Erittäin laaja Black Sabbath -aiheinen sivusto
Black Sabbath Germany  – Saksan fanclubin sivusto
| n k Black Sabbath |
| --- | --- |
 Tony Iommi  Ozzy Osbourne  Geezer Butler  Bill Ward   Entiset jäsenet: Ronnie James Dio  Vinny Appice  Ian Gillan  Glenn Hughes  Tony Martin  Cozy Powell  Geoff Nicholls  Bev Bevan  Neil Murray  David Donato  Dave Spitz  Eric Singer  Ray Gillen  Bob Daisley  Jo Burt  Terry Chimes  Laurence Cottle  Dave Walker 
Studioalbumit:  Black Sabbath  Paranoid  Master of Reality  Vol. 4  Sabbath Bloody Sabbath  Sabotage  Technical Ecstasy  Never Say Die!  Heaven and Hell  Mob Rules  Born Again  Seventh Star  The Eternal Idol  Headless Cross  Tyr  Dehumanizer  Cross Purposes  Forbidden  13 
Livealbumit:  Live at Last  Live Evil  Cross Purposes Live  Reunion  Past Lives  Live at Hammersmith Odeon 
Kokoelmat:  We Sold Our Soul for Rock ’n’ Roll  The Sabbath Stones  The Best of Black Sabbath  Symptom of the Universe: The Original Black Sabbath 1970–1978  Black Box: The Complete Original Black Sabbath 1970–1978  Greatest Hits 1970–1978  The Dio Years  The Rules of Hell 
Videot:  The Black Sabbath Story, Vol 1  The Black Sabbath Story, Vol 2 
Muuta:  diskografia  Heaven and Hell (yhtye)  luettelo jäsenistä 
Tony Iommi on ainoa jokaisessa Black Sabbathin kokoonpanossa soittanut muusikko.
Basisti Geezer Butler keksi Black Sabbath -nimen.
Black Sabbath New Yorkissa vuonna 1977.
Ronnie James Dio Puolassa vuonna 2007.
Ian Gillan vuonna 1983.
Black Sabbath vuonna 1986. Vasemmalta Dave Spitz, Glenn Hughes, Tony Iommi, Eric Singer ja Geoff Nicholls.
Rob Halford esiintyi Black Sabbathin laulajana kahdesti vuonna 1992.
Ozzy Osbourne palasi Black Sabbathiin vuonna 1997.
Black Sabbath alkuperäiskokoonpanossaan vuonna 1999: Geezer Butler, Ozzy Osbourne, Tony Iommi ja Bill Ward.
Heaven and Hell
”Black Sabbath” -kappaleen kitaralla soitettu hidas pääriffi on neljän tahdin mittainen ja sisältää Iommin otelautakäden voimakkaan vibraton.
Birminghamissa on Black Sabbathin silta.
Kittilä

| Kittilä |
| --- | --- |

 vaakuna :  sijainti 
Sijainti:  67°39′25″N, 024°54′30″E
Maakunta:  Lapin maakunta
Seutukunta:  Tunturi-Lapin seutukunta
Kuntanumero:  261
Hallinnollinen keskus:  Kittilän kirkonkylä
Perustettu:  1854
Kokonaispinta-ala:  8 263,15 km² 4:nneksi suurin 2022 
– maa:  8 095,28 km²
– sisävesi:  167,87 km²
Väkiluku:  6 833 134:nneksi suurin 31.12.2024 
– väestötiheys:  0,84 as./km² (31.12.2024)
Ikäjakauma:  2020 
– 0–14-v.:  15,0 %
– 15–64-v.:  63,6 %
– yli 64-v.:  21,5 %
Äidinkieli:  2023 
– suomenkielisiä:  94,5 %
– ruotsinkielisiä:  0,4 %
– saamenkielisiä:  0,4 %
– muut:  4,7 %
Kunnallisvero:  7,3 % 285:nneksi suurin 2025 
Kunnanjohtaja:  Timo Kurula
Kunnanvaltuusto:  27 paikkaa
  2021–2025   • Kesk.   • Muut   • PS   • Vas.   • Kok.   • SDP   • Vihr.   • Kok.:   9 4 4 4 2 2 1 1
kittila.fi
Infobox OKNimi-testi OK: 
Kittilän kirkonkylä, yleiskuva kantatielle 79, luoteeseen kohti Muoniota.
Suurikuusikon kaivoksen avolouhos.
Kittilä on Suomen kunta, joka sijaitsee Lapin maakunnan länsiosassa. Kunnassa asuu 6 833 ihmistä ja sen pinta-ala on 8 263,15 km2, josta 167,87 km2 on vesistöjä. Väestötiheys on 0,84 asukasta/km2lähde?.
Kittilän naapurikunnat ovat Enontekiö, Inari, Kolari, Muonio, Rovaniemi ja Sodankylä, ja siellä on 2 471 vapaa-ajan asuntoa. Levin hiihtokeskus sijaitsee Kittilässä, Sirkan kylässä. Kunnassa on Kittilän lentoasema, joka palvelee matkailua ja ilmavoimia. Vuonna 2019 lentoaseman kautta kulki 363 161 matkustajaa. Kittilän oppilaitokset ovat lukio ja matkailualan oppilaitos, Lapin ammattiopisto ja sen Levi-instituutti. Kunnan suurimpia urheiluseuroja ovat muun muassa jääkiekko- ja jalkapalloseura Kittilän Palloseura eli KiPS sekä salibandyseura SBC Levi.lähde?
Kittilän lentoasema.
Kittilän kunta on ollut jo pitkään muuttovoittoinen ja taloudeltaan tasapainoinen kunta. Talviset matkailusesongit Levin hiihtokeskukseen ovat rikastuttaneet kuntaa merkittävästi.lähde?
Kittilän Suurikuusikossa sijaitsee kanadalaisen kaivosyhtiö Agnico Eagle Minesin omistama Euroopan suurin kultakaivos rikastamoineen. Malmion suuruuden arvioidaan olevan noin 56 miljoonaa tonnia. Kultapitoisuus vaihtelee välillä 2,5–4,7 g/tonni. Kaivoksessa riittää louhittavaa tämän hetkenselvennä arvion mukaan vuoteen 2035 asti. Kittilässä on sijainnut myös Pahta­vuoman kupari­kaivos.
Historia

Varhaisimmat asukkaat Kittilän alueella tiedetään pronssi- ja kivikauden raja-ajalta, 3 500–3 000 vuoden takaa. Löydetyt esineet viittaavat etelästä tulleeseen asutukseen ja suomalais-ugrilaiseen kulttuuriin, mutta eräät Lapin alueelta löydetyt luurangot antavat aiheen olettaa, etteivät he olleet saamelaisia.lähde?
Entisaikaan kuljettaessa yleisin ja helpoin tie kesäisin oli vesitie. Talvisin Lapissa on ajettu myös poroilla ja luonteenomaisin lappalaisten ajoneuvo on ollut ahkio eli pulkka. Myös rekiä ja kelkkoja on käytetty. Talvitiet merkittiin pilkoilla ja risuilla, tikoilla. Lyötteiden, kuoppien tasoittamiseen kuului myös talviteiden kunnossapito. Sirkan kylän ensimmäinen uudisasukas tuli Vienasta Tširkkakemijoen varrelta. Sirkan kylän nimi juontuu kuitenkin Sirkka-järvestä, joka on Itä-Hämeessä yleinen vesistön nimi ja tarkoittaa vedenkertymäälähde?.
Matkailijoita Lapissa oli käynyt silloin tällöin jo vanhoinakin aikoina, jopa 1700-luvulla. Kittilään ja Pallakselle retkeiltiin jo 1800-luvulla. Sirkan kylässä oli 1860-luvulla kievari Juho Sirkan talossa. Myöhemmin kievari oli Pihkalassa ja Kuusikossa. Vuonna 1866 perustettiin kievarit Rauhalaan ja Rovaseen (Pöntsö). Pöntsön kievari oli erittäin kuuluisa ja suosittu. Kittilän ja Rovaniemen välille avattiin tielinja vuonna 1858. Vuonna 1889 soratie oli valmis ja 24. syyskuuta pidettiin ”kruunun tien syyni” jolloin tie annettiin kunnan haltuun.lähde?
Suomen matkailijayhdistyksen vuosikirjassa no 1 vuodelta 1895 kirjoitettiin Kittilästä: ”Ja jos ei halua tunkeutua syvemmälle sydänmaihin, niin tarjoaa jo Kittilän kirkonkylän seutu osapuilleen kuvan Lapista. Kylän lähellä on mahtava Levitunturi, jonka huipulta näkee laajat maisemat.”
Auto tuli Kittilään ensimmäistä kertaa vuonna 1908. Postiauton alkaessa liikennöidä Kittilässä kerran viikossa vuonna 1923 alkoi Kittilässä linja-autoliikenne.lähde?
Kittilän luoteisosassa sijaitsevasta Pallastunturista tuli matkailukohde tunturihiihtoharrastuksen vilkastuessa 1930-luvulla. Suomen matkailijayhdistyksellä (myöh. Suomen Matkailuliitto) oli aluksi vaatimaton maja Pallasjärven rannalla, kunnes vuonna 1938 valmistui yhdistyksen rakennuttama funkistyylinen matkailuhotelli. Hotelli tuhoutui saksalaisten räjäyttämänä Lapin sodassa lokakuussa 1944, ja vuonna 1948 vihittiin uusi, sodanjälkeistä rakennustyyliä edustanut hotelli. Matkat hotellille tapahtuivat porojen vetäminä Muoniosta vuoteen 1956, jolloin rakennettiin autotie hotellille saakka. Samana vuonna viitoitettiin polku Pallakselta Enontekiön Hettaan.
Kittilän vuonna 1831 valmistunut kirkko on yksi kylän harvoista rakennuksista, jotka säilyivät saksalaisten tuhopoltolta Lapin sodassa 1944–1945.lähde?
Kittilässä oli suuri kevättulva Ounasjoessa vuonna 2005. Vesi nousi niin korkealle, että Kittilän itäpuolella sijaitsevan Ounasjoen ylittävä silta jouduttiin sulkemaan. Tulva aiheutti suuria vahinkoja. Tulva saartoi myös monta taloa, joten osa Kittilän Rantatien asukkaista ei ilman venettä päässyt pois asunnoistaan muutamaan päivään. Nykyään Kittilässä on pienehköt tulvavallit kriittisimmillä tulvimispaikoilla. Vastaavanlainen suurtulva koettiin myös vuonna 2012.lähde?
Luonto

Kittilän suurin vesistö on pohjoisluoteesta eteläkaakkoon virtaava, Kemijoen suurin sivujoki Ounasjoki, joka jakaa kunnan kahteen suunnilleen yhtä suureen puoliskoon. Ounasjoen Kittilän alueella oleva osuus on noin 150 kilometriä pitkä ja keskimäärin 100–200 metriä leveä. Jokeen yhtyvistä sivujoista huomattavimpia ovat sen itäpuolelta laskevat Tepastojoki, Loukinen ja Kuortanojoki. Kittilän koilliskulmalla ovat Kemijokeen Sodankylässä laskevan Kitisen latvapurot. Järviä Kittilässä on vain vähän, mutta suolampia runsaasti. Suurin järvi, lähellä Tepsan kylää sijaitseva Kelontekemäjärvi laskee Sodankylän puolelle Kitiseen. Luoteiskulmalla sijaitsevien Jerisjärven ja Ylläsjärven vedet laskevat Muonion puolelle Muonionjokeen.
Kittilässä sijaitsee Levin laskettelukeskus, mikä on markkinaosuudeltaan ja lipunmyynniltään mitattuna Suomen suurin laskettelukeskus. Muita Kittilässä sijaitsevia tuntureita ovat Aakenustunturi, Korsatunturi, Kumputunturi, Kätkätunturi sekä Pyhätunturi. Kumputunturi kuuluu ympäristöineen Natura-alueeseen. Kumputunturin rinne- ja alusmaiden metsistä yli puolet on yli 200-vuotiasta männikköä.
Luonto > Ilmasto

Kittilän Pokassa on mitattu Suomen kovin pakkanen −51,5 °C 28. tammikuuta 1999. Lämpöennätys taas on +32,9 °C, joka mitattiin sekä kesäkuussa 2006 että heinäkuussa 1988.
Väestö

Kunnan asukasluku laski lähes yhtäjaksoisesti 30 vuotta. Vuonna 1972 asukkaita oli 7 004, josta vuoteen 2002 mennessä tultiin alas lukemaan 5 797. Käänne kehityksessä tapahtui vuonna 2003, jonka jälkeen trendi on ollut nouseva. Vuoteen 2022 mennessä väkiluku oli noussut 6 637:ään. Nykyinen kehitys on pääasiassa matkailun ja 2000-luvulla alkaneen kaivostoiminnan ansiotalähde?. Vuonna 2022 kaivoksella työskenteli 466 (omaa) työntekijää.
Väestö on ikääntynyt. Kittiläläisten keski-ikä oli 34,5 vuonna 1980. Vuonna 2000 keski-ikä oli 41,0. Vuonna 2022 keski-ikä oli 44,1, kun koko Suomessa väestön keski-ikä oli 43,7 ja Lapissa 45,8.
Seuraavassa kuvaajassa on esitetty kunnan väestönkehitys viiden vuoden välein vuodesta 1975 lähtien. Käytetty aluejako on 1.1.2023 tilanteen mukainen.
| Kittilän väestönkehitys 1975–2020 |
| --- | --- | --- | --- | --- |
| Vuosi |  |  | Asukkaita |  |
| 1975 | 1975 |    | 6 718 | 6 718 |
| 1980 | 1980 |    | 6 404 | 6 404 |
| 1985 | 1985 |    | 6 213 | 6 213 |
| 1990 | 1990 |    | 6 167 | 6 167 |
| 1995 | 1995 |    | 6 205 | 6 205 |
| 2000 | 2000 |    | 5 819 | 5 819 |
| 2005 | 2005 |    | 5 840 | 5 840 |
| 2010 | 2010 |    | 6 183 | 6 183 |
| 2015 | 2015 |    | 6 416 | 6 416 |
| 2020 | 2020 |    | 6 436 | 6 436 |
Lähde: Tilastokeskus.